বেলভিউ নার্সিংহোম থেকে ছাড়া পেলেন অভিষেক বন্দ্যোপাধ্যায়। টানা তেরো দিন হাসপাতালে চিকিত্‍সাধীন থাকার পর আজ বিকেলে নার্সিংহোম থেকে ছাড়া হয় তাঁকে। সকালেই খবর ছড়িয়ে পড়ে যে আজ ছাড়া পেতে পারেন অভিষেক। এরপরেই নার্সিংহোমের সামনে ভিড় করেন তৃণমূল সমর্থকেরা। দুপুরে নিজেদের মধ্যে আলোচনার পর তাঁকে ছেড়ে দেওয়ার সিদ্ধান্ত নেন চিকিত্‍সকেরা। নার্সিংহোম সূত্রে খবর, অভিষেক বন্দ্যোপাধ্যায় এখন পুরোপুরি সুস্থ। স্বাভাবিক খাবার খাচ্ছেন তিনি। হাঁটাচলাও করছেন স্বাভাবিকভাবে। দুর্গাপুর এক্সপ্রেসওয়েতে দুর্ঘটনার জেরে চোখে আঘাত লাগে অভিষেকের। এরপর তাঁর চোখে ম্যাক্সিলো ফেসিয়াল সার্জারি করা হয়। অরবিট ফ্লোর রিপেয়ারিং করা হয় তাঁর। অভিষেকের চোখের ভিতরের সেলাই এখনও কাটা হয়নি। সেজন্য তাঁকে ফের বৃহস্পতিবার বা শুক্রবার আসতে হবে নার্সিংহোমে।
 ওয়েব ডেস্ক: বেলভিউ নার্সিংহোম থেকে ছাড়া পেলেন অভিষেক বন্দ্যোপাধ্যায়। টানা তেরো দিন হাসপাতালে চিকিত্‍সাধীন থাকার পর আজ বিকেলে নার্সিংহোম থেকে ছাড়া হয় তাঁকে। সকালেই খবর ছড়িয়ে পড়ে যে আজ ছাড়া পেতে পারেন অভিষেক। এরপরেই নার্সিংহোমের সামনে ভিড় করেন তৃণমূল সমর্থকেরা। দুপুরে নিজেদের মধ্যে আলোচনার পর তাঁকে ছেড়ে দেওয়ার সিদ্ধান্ত নেন চিকিত্‍সকেরা। নার্সিংহোম সূত্রে খবর, অভিষেক বন্দ্যোপাধ্যায় এখন পুরোপুরি সুস্থ। স্বাভাবিক খাবার খাচ্ছেন তিনি। হাঁটাচলাও করছেন স্বাভাবিকভাবে। দুর্গাপুর এক্সপ্রেসওয়েতে দুর্ঘটনার জেরে চোখে আঘাত লাগে অভিষেকের। এরপর তাঁর চোখে ম্যাক্সিলো ফেসিয়াল সার্জারি করা হয়। অরবিট ফ্লোর রিপেয়ারিং করা হয় তাঁর। অভিষেকের চোখের ভিতরের সেলাই এখনও কাটা হয়নি। সেজন্য তাঁকে ফের বৃহস্পতিবার বা শুক্রবার আসতে হবে নার্সিংহোমে।